text: উঠানে গল্প করতে করতে হঠাৎ মৃত্যুর কোলে ঢলে পড়লেন মামা-ভাগনে উঠানে গল্প করতে করতে হঠাৎ মৃত্যুর কোলে ঢলে পড়লেন মামা-ভাগনে – দৈনিক বাংলার আলো ২৪
  মঙ্গলবার, ২৪ মে ২০২২, ১২:১১ অপরাহ্ন
  আপডেট : রবিবার, ২৫ জুলাই, ২০২১, ১১:৩৯ অপরাহ্ণ
  নাটোরের গুরুদাসপুর উপজেলার চাপিলা ইউপির ধানুড়া ভিটাপাড়া গ্রামে বিদ্যুৎস্পৃষ্ট হয়ে একই সঙ্গে মামা-ভাগনের মৃত্যু হয়েছে। রোববার দুপুর দেড় টার দিকে উপজেলার চাপিলা ইউনিয়নে ওই মর্মান্তিক দুর্ঘটনা ঘটে।
  মৃতরা হলেন- ভিটাপাড়া গ্রামের কিতাব আলীর ছেলে আব্দুর সাত্তার ও একই গ্রামের সাঈদ আলীর ছেলে মকবুল হোসেন। মকবুল মামার বাড়িতে বেড়াতে এসেছিল। এ সময় মামার সঙ্গে গল্প আছে বলে উঠানে দুজনই বৈদ্যুতিক তার ধরে দাঁড়িয়ে গল্প করতে গিয়ে এই ঘটনা ঘটে।
  স্থানীয় ইউপি সদস্য আয়ূব আলী জানান, মামা সাত্তারের বাড়ির পাশেই ভাগনে মকবুল হোসেনের বাড়ি। দুপুরে মামার সঙ্গে কথা বলতে তার বাড়িতে যান। উঠান দিয়ে বিদ্যুতের নরমাল তার রান্না ঘরের সঙ্গে সংযোগ ছিল। উঠানে দাঁড়িয়ে থেকে মামা-ভাগনে গল্প করার সময় ছিদ্র তার তাদের হাত স্পর্শ করলে দুইজন বিদ্যুতায়িত হয়। পরে এলাকাবাসী ও আত্বীয় স্বজন তাদের উদ্ধার করে পার্শ্ববর্তী আহম্মদপুর রাহেলা ক্লিনিকে নিয়ে যায়। সেখানে চিকিৎসক তাদের মৃত ঘোষণা করেন। মামা-ভাগনের মৃত্যুতে এলাকায় শোকের ছায়া নেমে এসেছে।